รับต้นไม้ฟรีที่จุดตรวจ หน่วยพัฒนาการเคลื่อนที่ 36 โครงการจิตอาสา “กิ่งพันธุ์ ปันสุข” เป็นของขวัญปีใหม่แก่ประชาชน
กองบัญชาการกองทัพไทย โดยกำลังพลหน่วยพัฒนาการเคลื่อนที่ 36 สำนักงานพัฒนาภาค 3 หน่วยบัญชาการทหารพัฒนา จังหวัดแม่ฮ่องสอน (นพค.36 สนภ.3 นทพ.) ร่วมกับ อบต.แม่คะตวน จัดตั้งจุดบริการประชาชนและนักท่องเที่ยว ตั้งแต่วันที่ 29 ธ.ค.64 - 4 ม.ค.65 ตามนโยบายรัฐบาล เพื่อป้องกันและลดอุบัติเหตุทางถนน โดยการอำนวยความสะดวกและช่วยเหลือประชาชน ในการเดินทางตลอดจนให้บริการน้ำดื่ม กาแฟ แก่ผู้เดินทางสัญจร ไป-มา พร้อมทั้งแจกพันธุ์ไม้ ได้แก่ ต้นสัก,ต้นกระพี้จั่น,ต้นมะไฟ,ต้นมะขามป้อม,ต้นมะขามคำ ตามโครงการจิตอาสา “กิ่งพันธุ์ ปันสุข” โดยจะแจกจ่ายให้กับประชาชนที่สัญจรไปมา หรือกลับภูมิลำเนา เพื่อเป็นของขวัญในช่วงเทศกาลปีใหม่ 2565 ให้คนไทยมีความสุขไปด้วยกัน ณ อบต.แม่คะตวน ถนนทางหลวงหมายเลข 105 (แม่สอด - แม่สะเรียง) บ้านคอนผึ้ง ม.5 อำเภอสบเมย จังหวัดแม่ฮ่องสอน